UZNESENIE VLÁDY SLOVENSKEJ REPUBLIKY
č. 
z ................... 

k návrhu  na uzavretie Dohody medzi Slovenskou republikou 
a Spolkovou republikou Nemecko o leteckej doprave

Číslo materiálu:		
Predkladateľ:	minister dopravy, pôšt a telekomunikácií 	
Vláda
A.	súhlasí
A.1.	s uzavretím Dohody  medzi Slovenskou republikou a Spolkovou republikou Nemecko o leteckej doprave (ďalej len ”dohoda”), 
A.2.	s tým, že jej dohoda nebude po podpise znovu predložená,
A.3.       s predbežným vykonávaním dohody odo dňa jej podpisu;

B.	odporúča
prezidentovi Slovenskej republiky
B.1.	splnomocniť ministra dopravy, pôšt a telekomunikácií, a ako alternáta štátneho tajomníka Ministerstva dopravy, pôšt a telekomunikácií SR, ministra zahraničných vecí alebo veľvyslanca SR v Nemeckej spolkovej republike  na podpis dohody s výhradou ratifikácie,
B.2.	ratifikovať podpísanú dohodu po vyslovení súhlasu Národnej rady SR;
         
        Národnej rade Slovenskej republiky

B.3.	rozhodnúť o tom, že ide o dohodu podľa článku 7 ods. 5 Ústavy Slovenskej republiky, ktorá má prednosť pred zákonmi;

C.	poveruje
predsedu vlády 
C.1.	predložiť dohodu po jej podpise Národnej rade Slovenskej republiky na vyslovenie súhlasu a na rozhodnutie, že ide o dohodu podľa článku 7 ods. 5 Ústavy Slovenskej republiky, ktorá má prednosť pred zákonmi;
ministra dopravy, pôšt a telekomunikácií
C.2.	odôvodniť návrh na uzavretie dohody v Národnej rade SR;

D.	ukladá
ministrovi dopravy, pôšt a telekomunikácií
D.1.	požiadať ministra zahraničných vecí vykonať príslušné opatrenia spojené s nadobudnutím platnosti dohody,
D.2.	požiadať ministra zahraničných vecí zabezpečiť vyhlásenie dohody v Zbierke zákonov SR,
D.3.	zabezpečiť vykonávanie dohody po nadobudnutí jej platnosti.

Vykonajú: 	predseda vlády
                  	minister zahraničných vecí
                 	minister dopravy, pôšt a telekomunikácií
Na vedomie:	prezident Slovenskej republiky
                     	predseda Národnej rady SR